Thomas Jeffersonius

,Nomen adhibitum in Francis Glass, A Life of George Washington, in Latin Prose, ed.  J. N. Reynolds (Novi Eboraci: Harper & Brothers, 1835), 146. Vide etiam binomen Chesapectinem jeffersonium. sive vulgo  (Albemarle Comitatus Virginiae, 13 Aprilis 1743—Monticello, 4 Iulii 1826Die ipso mortis praesidis Ioannis Adams et quinquagensimo anno iubilaei Declarationis Libertatis Civitatum Foederatarum), unus ex Conditoribus Civitatum Foederatarum, fuit agricola, iuris consultus, architectus, archaeologista, philosophus, physicus, scriptor, vir publicus, Virginiae gubernator, Ioannis Adams Praeses Vicarius, et tertius Civitatum Foederatarum praeses.

Jeffersonius fuit Washingtonii Secretarius Civitatis (1789–1797).

Jeffersonius fuit velut Thomas Paine philosophus secundum Lockii notiones de contractu sociali et iure naturali atque principalis Declarationis Libertatis auctor. Anno 1818, Universitatem Virginiensem condidit.

Vita
Jeffersonius iurisprudentiae studebat, et anno 1769 socius conventus legislativi factus est. Tempore Belli Libertatis gubernator Virginiae erat, et annos duos legatus Congressus Civitatum Foederatarum. Tunc cum aliis Declarationem independentiae adumbravit. Annis autem inter 1779 et 1781 Virginiensis gubernator fuit, antequam anno 1785 Lutetiam iret. Post reditum in Americam anno 1789, foederalistarum notiones de unione facienda, quibus Alexander Hamilton praeerat, impugnans iura civitatis uniuscuiusque corroborare voluit. Anno 1792, secretarius primus rectionis novae foederalis creatus est et senatoribus proposuit plures ideas de mensuris, monetis, ponderibus uniendis, de piscatu atque commercio internationiali emendandis. Insuper Charlottesville in urbe academiam instituit et inoculationem variolarum promovit. Anno 1794 dimissionem petivit in latifundia sua rediturus; post tres annos autem praeses vicarius creatus est. Die 17 Februarii 1801 et denuo anno 1805 Statuum Unitorum praeses electus est. A Francis Civitatem Ludoviciana emere potuit.

Iura civitatum liberarum Americae Septentrionalis identidem contra Britannicam aggressionem defendebat. Jeffersonius in decretis obsidionis, quae Napoleo tyrannus et Angli Americanis imposuerant, mercatores proprios generali navium retentione adiuvit. Electio tertia in praesidium anno 1809 oblata accepta non est; praetulit se conferre ad latifundia Monticello ut studiis variis vacaret. Sed crumina aegrotante terras suas et bibliothecam amplam vendere coactus est; libri ex anno 1814 in Bibliotheca Congressionali inveniuntur.

Jeffersonius inter conditores democratiae Americanae numeratur, quae foederalismum contra centralistica firmare soleret. Inter scripta maioris momenti sunt Notes on the State of Virginia (1781; idiomatibus Anglico et Francogallico) et A Manual of Parliamentary Practice (1801).

Scripta selecta
 1781-1783 : Notes on the State of Virginia
 1787 : Memorandums Taken on a Journey from Paris into the Southern Parts of France and Northern of Italy
 1788 : Memorandums on a Tour from Paris to Amsterdam, Strasburg and back to Paris
 1790 : Plan for Establishing Uniformity in the Coinage, Weights, and Measures of the United States
 1801 : A Manual of Parliamentary Practice

Notae

 Bibliographia 
 Julian P. Boyd et al., edd., The Papers of Thomas Jefferson. Princetoniae et alibi, 1943-
 Paul Leicester Ford, ed., The Works of Thomas Jefferson. 12 voll. Novi Eboraci: Putnam, 1904-1905 Textus apud Liberty Fund
 Conor Cruise O'Brien, The Long Affair: Thomas Jefferson and the French Revolution, 1785-1800. Londinii: Sinclair-Stevenson, 1996. ISBN 1-85619-637-2
 George Green Shackelford, Thomas Jefferson's Travels in Europe 1784-1789. Baltimorae: Johns Hopkins University Press, 1995. ISBN 0-8018-4843-1

Chesapecten jeffersonius

Nexus externi

 Biographia Aedium Albarum 
 Littera ab Ieffersonio scripta in qua de linguis Graeca Latinaque disserit (Bibliotheca Congressus)

Categoria:Alumni Collegii Gulielmi et Mariae
Categoria:Archaeologi Civitatum Foederatarum
Categoria:Architecti Civitatum Foederatarum
Categoria:Auctores Anglici
Categoria:Botanistae Civitatum Foederatarum
Categoria:Conditores Civitatum Foederatarum
Categoria:Deistae
Categoria:Episcopaliani Americani
Categoria:Gubernatores Virginiae
Categoria:Homines Virginiae in Bello Libertatis
Categoria:Legati Civitatum Foederatarum
Categoria:Legati Domus Legatorum Virginiae
Categoria:Palaeontologi Civitatum Foederatarum
Categoria:Praesides Civitatum Foederatarum Americae
Categoria:Praesides Vicarii Civitatum Foederatarum Americae
Categoria:Scriptores Civitatum Foederatarum
Categoria:Secretarii Civitatis Civitatum Foederatarum
Categoria:Sodales Societatis Philosophicae Americanae